laion/Wikipedia-Exotic huggingface dataset:
המתאם המיוחד מטעם האומות המאוחדות לתהליך השלום במזרח התיכון

המתאם המיוחד מטעם האומות המאוחדות לתהליך השלום במזרח התיכון (באנגלית: United Nations Special Coordinator for the Middle East Peace Process), היה ידוע בעבר בשם המתאם המיוחד מטעם האומות המאוחדות (UNSCO), "מייצג את המזכיר הכללי ומוביל את מערכת האומות המאוחדות בכל המאמצים המדיניים והדיפלומטיים הקשורים לתהליך השלום, כולל אלה באזור המזרח התיכון" וגם "מתאם את העבודה ההומניטרית ועבודת הפיתוח של סוכנויות האו"ם ותוכניות בשטחים הפלסטיניים הכבושים, בתמיכה ברשות הפלסטינית והעם הפלסטיני". משרד המתאם הוקם ביוני 1994, בעקבות חתימת הסכמי אוסלו, זאת במטרה לסייע בתהליך המעבר, וכדי "לענות על הצרכים של העם הפלסטיני". רוברט סרי החזיק במשרת המתאם מנובמבר 2007 עד 5 בפברואר 2015, אז הוחלף על ידי ניקולאי מלאדנוב. בסוף 2020 מונה לתפקיד תור ונסלן הנורווגי. ב-21 בדצמבר 1993 אימצה העצרת הכללית של האומות המאוחדות את החלטה 48/213. בסעיף 11 להחלטה התבקש המזכיר הכללי של האומות המאוחדות להבטיח עבודה מתואמת של מערכת האומות המאוחדות למען מתן תגובה לצורכי העם הפלסטיני ולרתום לצורך כך סיוע כספי, טכני, כלכלי ואחר. ב-15 ביוני 1994 מינה המזכיר הכללי את השגריר טריה לארסן מנורווגיה למשרת המתאם המיוחד הראשון. לארסן סיים את תקופת כהונתו הראשונה ב-31 באוקטובר 1996. בין 6 בפברואר 1997 ל-30 בספטמבר 1999 שימש בתפקיד המתאם צ'ינמאיה גרחאן מהודו. ב-1 באוקטובר 1999 שב והתמנה לתפקיד טרייה לארסן, וסיים את תקופת כהונתו השנייה ב-31 בדצמבר 2004. ב-1 במאי 2005 התמנה הדיפלומט הפרואני אלברו דה סוטו לתפקיד. ב-15 במאי 2007 נכנס לתפקיד מייקל ויליאמס ב-1 בדצמבר 2007 נכנס לתפקיד רוברט סרי מהולנד. הוא שימש בתפקידו עד 5 בפברואר 2015. ב-1 בפברואר הודיע המזכיר הכללי על מינוי ניקולאי מלאדנוב, אשר היה בעבר שר החוץ של בולגריה, כמחליפו של רוברט סרי בתפקיד. לסגנו של מלאדנוב התמנה ג'יימי מקגולדריק, המשמש גם כמתאם הסיוע ההומניטרי לשטחים הפלסטיניים הכבושים. למתאם המיוחד משרדים בירושלים, ברמאללה ובעזה, והוא כפוף למחלקה לעניינים מדיניים באומות המאוחדות. תפקידו של המתאם להיות שליחו של הארגון בשטח ולתאם את פעולותיהן של יותר מעשרים סוכנויות שונות של האומות המאוחדות הפועלות באזור. המתאם מגיש דו"חות על פעולותיו לאומות המאוחדות, ודו"חות אלה מתפרסמים לציבור. אתר האינטרנט הרשמי של המתאם המיוחד מטעם האומות המאוחדות לתהליך השלום במזרח התיכון Office of the United Nations Special Coordinator for the Middle East Peace Process by UNSCO About UNSCO by UNSCO UN chief appoints new Special Coordinator for Middle East peace, United Nations News Centre Mr. Tor Wennesland of Norway - Special Coordinator for the Middle East Peace Process, United Nations Special Coordinator for the Middle East Peace Process (UNSCO) A/RES/48/213 11. Requests the Secretary-General to ensure the coordinated work of the United Nations system for an adequate response to the needs of the Palestinian people and to mobilize financial, technical, economic and other assistance; UNSCO - Timeline ענן שולח מתאם חדש. nrg,‏ 7 במאי 2005 SECRETARY-GENERAL APPOINTS MICHAEL C. WILLIAMS OF UNITED KINGDOM AS SPECIAL COORDINATOR FOR MIDDLE EAST PEACE PROCESS. United Nations, May 21, 2007 SECRETARY-GENERAL APPOINTS ROBERT H. SERRY OF NETHERLANDS UNITED NATIONS SPECIAL COORDINATOR FOR MIDDLE EAST PEACE PROCESS. United Nations, December 4, 2007 Leadership AHLC Reports
את מוכנה

"את מוכנה" הוא סינגל מחאתי שהוקלט על ידי הזמרת-יוצרת הישראלית דנה אינטרנשיונל. השיר יצא לאור ב-12 באוגוסט 2007, כסינגל השלישי מתוך אלבום האולפן השמיני שלה, הכל זה לטובה, בהוצאת חברת התקליטים הד ארצי. השיר לא הצליח לשחזר את הצלחת שני הסינגלים הקודמים, והושמע רק מעט פעמים ברדיו. השיר נכתב והולחן על ידי אלי אברמוב שהלחין את להיטה "Love Boy" והופק על ידי שי כרם. השיר שימש כשיר פרסומי שהופיע בפרסומת של תאגיד הביטוח האמריקאי בין-לאומי AIG, בה דנה אינטרנשיונל מופיעה. סגנון השיר הוא פופ רוק, והוא מעין שיר מחאתי בו אינטרנשיונל מדברת על האנשים שרוצים ברעתה. בביקורת באתר "סקיצה פלוס" נכתב: "'את מוכנה' הוא שיר המשלב גיטרות סטייל שנות ה-80', עם טקסט, שהוא באיזה מקום, אוטוביוגרפי על דנה אינטרנשיונל, וזו לא פעם ראשונה שדנה מבצעת שיר שכזה, זוכרים את 'ניצחתי', רק שהפעם זה נשמע הרבה יותר טוב. אם עד עכשיו זה לא היה מובן, דנה מוכנה יותר מאי פעם, תענוג לאוזניים לשמוע אותה שוב עם שירים חדשים". כמו כן, סקר יוסי חרסונסקי את השיר בשלילה, תוך שהעניק לו ציון של שני כוכבי זהב מתוך חמישה בסך הכול. ביולי 2007, הצטלמה דנה אינטרנשיונל לאחד מפרקי התוכנית "יום בחיי", והוחלט כי חלקים ממנו ישמשו לקליפ הרשמי שיצא לאחר מכן. בקליפ, ניתן לראותה כשהיא שרה במיקרופון, וסצנות בהן פפראצי מצלמים אותה. הקליפ בוים על ידי אורי שיצר, ופורסם ביוטיוב בשנת 2007. סרטון השיר "את מוכנה" באתר יוטיוב דף שיר של השיר את מוכנה באתר הספרייה הלאומית את מוכנה, באתר יוסמיוסיק, ‏2007-08-16 דנה אינטרנשיונל - את מוכנה (באנגלית), 2007, נבדק ב-2023-07-11 "את מוכנה". Dana International community. נבדק ב-2018-09-17. hdfilmzz (2007-08-25), Dana International- At Muchana (at muhana), נבדק ב-2018-09-17 danaint (2006-04-13), Dana International - Lady AIG Commercial, נבדק ב-2018-09-17 מילים לשיר את מוכנה - דנה אינטרנשיונל, באתר שירונט hdfilmzz (2007-08-25), Dana International- At Muchana (at muhana), נבדק ב-2018-09-17
דיסקוגרפיה של ג'ואן ג'ט

הדיסקוגרפיה של ג'ואן ג'ט, זמרת הרוק האמריקאית, כוללת 42 סינגלים ו-14 אלבומי אולפן. כחלק מ-Joan Jett & the Blackhearts, האלבום המצליח ביותר שלה הוא I Love Rock 'n Roll משנת 1981. האלבום הגיע למספר 2 בבילבורד 200 והוסמך כפלטינה בארצות הברית, כמו גם כ-2× פלטינה בקנדה עם מכירת של יותר מ-10 מיליון עותקים ברחבי העולם. האלבום הזה הוליד שני סינגלים ב-Top 10 של בילבורד הוט 100, המצליח ביותר היה "I Love Rock 'n' Roll", אשר הגיע לראש המצעד ב-1982. השני היה "Crimson and Clover", אשר הגיע למספר 7 בבילבורד הוט 100 ולמספר 60 במצעד הבריטי. שני סינגלים נוספים מהאלבום לא הגיעו למצעדים. "Do You Wanna Touch Me (Oh Yeah)" מהאלבום Bad Reputation הגיע למספר 20 בבילבורד הוט 100. לאחר שהוציאה שלושה אלבומים נוספים בין 1983 ו-1986, ג'ט חזרה למצעדים עם האלבום Up Your Alley, ב-1988. הוא הגיע ל-20 המובילים בבילבורד 200, והיה אלבום הפלטינה השני (והאחרון) שלה בארצות הברית. האלבום כלל את הסינגל טופ-10 "I Hate Myself for Loving You". הפעם הבאה שעלתה למצעדים היה עם האלבום Unvarnished שהגיע למקום 47 בבילבורד ב-2013. היא יצאה עם מגוון אלבומי אוספים במהלך שנות ה-1990 ושישה אלמובי אולפן נוספים. "Crimson and Clover". Official Charts. "Joan Jett & the Blackhearts - Chart history". Billboard. "Chart Moves: Joan Jett Returns to Billboard 200, Randy Travis Album Hits Top 40 on Country Albums, Remixed Rush Debuts". Billboard. David Kent (1993). Australian Charts Book 1970—1992. Australian Chart Book Pty Ltd, Turramurra, N.S.W. ISBN 0-646-11917-6. "austriancharts.at - Austria Top 40 - Hitparade". austriancharts.at. "norwegiancharts.com - Norwegian charts portal". norwegiancharts.com. "charts.org.nz - New Zealand charts portal". charts.org.nz. "swedishcharts.com - Swedish charts portal". swedishcharts.com. "Chart Stats - Joan Jett and the Blackhearts". chartstats.com. "RIAA - Gold & Platinum - February 20, 2010: Joan Jett certified albums". Recording Industry Association of America. "Canadian Recording Industry Association Search Results". Canadian Recording Industry Association. אורכב מ-המקור ב-17 בינואר 2010. {{cite web}}: (עזרה) Jeremy Bergman (1 אוג' 2013). "Joan Jett Announces First Album in 7 Years". The Hollywood Reporter. {{cite news}}: (עזרה) "Joan Jett And The Blackhearts Bad Reputation Nation - Current News". JoanJettBadRep.com. http://www.billboard.com/biz/articles/news/5755297chart-moves-joan-jett-returns-to-billboard-200-randy-travis-album-hits-top "The Death Party: Joan Jett - 1979 EP (Ltd Ed.)". אורכב מ-המקור ב-25 באפריל 2012. {{cite web}}: (עזרה) "Joan Jett And The Blackhearts Bad Reputation Nation". "Cherry Bomb (Fan Club)". Official Bad Reputation Nation Website. "Unfinished Business". Official Bad Reputation Nation Website.
דנמרק באירוויזיון 1957

לרשת השידור של דנמרק הוגשו 117 שירים לקראת אירוויזיון 1957, מתוכם רק 6 נבחרו לתחרות הקדם שנערכה. שני זמרים התחרו בבחירת השיר - בירטה וילקה וגוסטב וינקלר. כל אחד מהם הופיע לבד עם שני שירים, וכן שניהם ביצעו שני דואטים יחדיו. צוות שיפוט של 10 אנשים בחר את הזוכה, ורק שמות שני השירים המובילים הוכרזו - שני הדואטים שביצעו. התחרות שודרה ב-17 בפברואר 1957, והנחה אותה וולמר סורנסן.
הממלכה המאוחדת באירוויזיון 1959

לקראת אירוויזיון 1959 בריטניה ערכה תחרות קדם בשם Eurovision Song Contest British Final איתה היא בחרה את השיר לאירוויזיון 1959. התחרות נערכה במתכונת של שני חצאי גמר וגמר והנחה אותה פיט מורי. חצי גמר ראשון (2 בפברואר 1959) חצי גמר שני (5 בפברואר 1959) הגמר (7 בפברואר 1959)
ציון חגי

ציון חגי (נולד בשנת 1950) הוא רופא ישראלי, מומחה למיילדות וגינקולוגיה במרכז הרפואי קפלן, ראש החוג למנהל מערכות בריאות במרכז האקדמי פרס ברחובות ויושב ראש ההסתדרות הרפואית בישראל. סיים את לימודי הרפואה בבית הספר לרפואה ע"ש סאקלר באוניברסיטת תל אביב. בשנים 1979-1985 התמחה בתחום המיילדות והגינקולוגיה בבית החולים סורוקה בבאר שבע. עם סיום ההתמחות נסע לארצות הברית, שם ביצע תת-התמחות בתחום רפואת האם והעובר באוניברסיטת ייל, ניו הייבן, קונטיקט. לאחר חזרתו ארצה, בשנת 1990, מונה למנהל היחידה להריון בסיכון גבוה במרכז הרפואי קפלן ברחובות. בשנת 1996 מונה למנהל חטיבת נשים ויולדות בקפלן, תפקיד אותו מילא במשך 21 שנים, עד אפריל 2017. תחת ניהולו זכתה החטיבה פעמיים בתואר המערך המצטיין בבתי החולים של שירותי בריאות כללית בהתייחס למדדים קליניים, הוראה, פרסום מחקרים וחדשנות רפואית. חגי פרסם מעל 100 מחקרים רפואיים מקוריים שהתפרסמו בכתבי עת ובעיתונות הבינלאומית ועיקרם עוסק בתחום רפואת האם והעובר וסיבוכי הריון בכלל ובסוכרת הריונית בפרט. במסגרת פעילותו באיגוד המקצועי למיילדת וגינקולוגיה נבחר חגי לכהן כיו"ר החברה הישראלית לרפואת האם והעובר ואף כיהן בעברו כיו"ר החברה הישראלית לאנדוסקופיה גניקולוגית. לאחר שמונה למנהל חטיבת נשים ויולדות נבחר לכהן גם כיו"ר ועד הרופאים במרכז הרפואי קפלן, ובתפקיד זה מכהן עד היום. בשנת 2014 נבחר לתפקיד של יו"ר ועד חטיבת הרופאים בבתי החולים של שירותי בריאות כללית, במסגרתו ייצג 14 בתי החולים מול הנהלת שירותי בריאות כללית. חגי משמש גם כמנהל החינוך הרפואי במרכז הרפואי קפלן, ובמסגרת זו אחראי על ההתמחות והסטאז' בכלל בית החולים. במאי 2018, לאחר שהוסכם כמועמד יחיד, נבחר ליו"ר הר"י בלא שיוצבו מתמודדים מולו, ונכנס לתפקיד זה ב-1 באוקטובר 2018. במרץ 2020, עם הכניסה למשבר הקורונה, הוביל פרופ' חגי את המשא ומתן עם הממשלה על הסכם קיבוצי זמני, שאיפשר את המעבר למשמרות עבודה של 12 שעות מבלי לפגוע בשכר הרופאים. במאי אותה שנה, עם הירידה במספר החולים והסימנים שמעידים על חזרה לשגרה, ניצל פרופ' חגי את הסכם הקורונה כדי לקדם פיילוט לבדיקת משמעות קיצור משך התורנות במרכז הרפואי שיבא. במקביל, הנחה פרופ' חגי להקים את הוועדה העליונה לבחינת מתכונת עבודת הרופאים ואופי התורנויות בבית החולים, שתדון בין היתר בקיצור משך התורנות של רופאים מתמחים, העומד כיום על 26 שעות. חגי הוא תושב רחובות, נשוי ואב לשלושה וסב לארבעה נכדים. ליאת רון, ‏"תוך עשור אנחנו צפויים למחסור של 5,000 רופאים", באתר גלובס, 14 בדצמבר 2019 היו"ר הבא של ההסתדרות הרפואית: פרופ' ציון חגי מבית החולים קפלן באתר doctorsonly ספי קרופסקי, פרופ' ציון חגי ימונה לתפקיד יו"ר ההסתדרות הרפואית, באתר כלכליסט, 15 באפריל 2018 הכירו את פרופ' ציון חגי, היו"ר החדש של ההסתדרות הרפואית בישראל, באתר דבר ציון חגי, כך נשפר את תנאי הרופאים — ונחזק את המערכת, באתר TheMarker‏, 14 ביוני 2020 בת-חן אפשטיין אליאס, יו"ר ההסתדרות הרפואית: "נשבור את הכלים. באוצר לא מבינים שפה אחרת", באתר ישראל היום, 30 ביולי 2020 מיכל הלפרין, ‏"הוכחנו ב-2020 שהרפואה בישראל היא ללא ספק מהטובות בעולם", באתר ‏מאקו‏, 1 בפברואר 2021 "אנו חיים בעידן של התפוצצות במידע הרפואי", הרצאה של פרופ' ציון חגי בכנס Next של קשת, 11.2.2021 אדיר ינקו, ועדה לבחינת אורך משמרות המתמחים: "לקצר את התורנויות", באתר ynet, 26 במאי 2020 פרופ' ציון חגי, יו"ר הר"י, בכינוס הוועדה העליונה לבחינת מתכונת עבודת הרופאים ואופי התורנויות בבתי הוחלים, באתר youtube ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
כעך

המונח "בייגל" מפנה לכאן. אם הכוונה למשמעות אחרת, ראו בייגל (פירושונים). כַּעַךְ, בֵּיְגְל או בֵּיְגָּלֶה (באנגלית: Bagel) הוא לחם בצורת טבעת העשוי מקמח חיטה. לכעך צורת טורוס והוא מבושל בסירופ על מנת שיקבל ציפוי קשה וכהה. ללחם גרסאות שונות ומלבד הגרסה הבסיסית, קיימות גם גרסאות עם תוספת בצל, שום, שומשום, פרג מלח או ביצה וכעך שבסיסו מקמח שיפון, חיטה מלאה או מחמצת. הביגל מוזכר לא מעט בתרבות המזרח אירופאית וקיימת מחלוקת רב שפתית על ההיסטוריה שלו. על פי הבלשן ליאו רוסטוב האזכור הראשון למילה ביגל הוא בעיר קרקוב במאה ה-16 כאשר הוא ניתן במתנה לנשים לאחר הלידה. בניגוד לרוסטוב, יש הטוענים שהכעך הומצא בגרמניה כנגזרת מהמילה בויגל (Beugel) שפירושה טבעת או צמיד. במהלך סוף המאה ה-19 ותחילת המאה ה-20 היגרו יהודים רבים אל צפון אמריקה והביאו את הכעך יחד איתם, וכך הפך הלחם לנדבך חשוב במטבח האמריקאי והקנדי. בשנת 1960, המציא דן תומפסון את המכונה הראשונה להכנת בייגל. ללחם זה גרסאות שונות: ביגל בסגנון ניו יורק - ביגל שמותסס בקור למשך מספר ימים ולאחר מכן מבושל במים מלוחים ונאפה בתנור רגיל. ביגל בסגנון מונטריאול - ביגל עם שומשום, פרג, מאלט וסוכר, המבושל במים עם דבש ונאפה בתנור עצים. ביגל בסגנון סנט לואיס - ביגל החתוך לפרוסות אנכית במקום הפרוסה האופקית המסורתית. ביגל אסיאגו - ביגל שנאפה בתוספת גבינת אסיאגו. ביגל טוסט - כריך העשוי מבייגל גדול הממולא בגבינות וירקות ונקלה במצנם. בייגלה דונאט בייגל ירושלמי קובריג סושקי עמליה רוזנבלום, ניו יורק, כשבלחם היה חור, באתר nrg‏, 28 ביוני 2001 דורעם גונט, לחם חוק, באתר הארץ, 23 בנובמבר 2006 איתמר קרמר, איך הפך הבייגל לאייקון יהודי בארצות הברית, בלוג באתר אנו – מוזיאון העם היהודי, אוקטובר 2019 כעך, באתר אנציקלופדיה בריטניקה (באנגלית) How to Store and Slice Bagels Correctly, The Spruce Eats (באנגלית) Maria Balinska, The Bagel: The Surprising History of a Modest Bread, Yale University Press, 2008-11-03, ISBN 978-0-300-14232-7. (באנגלית) Ari Weinzweig, The Secret History of Bagels, The Atlantic, ‏2009-03-26 (באנגלית) Hevesi, Dennis (2012-03-23). "Murray Lender, Who Gave All America a Taste of Bagels, Dies at 81". The New York Times (באנגלית אמריקאית). ISSN 0362-4331. נבדק ב-2021-08-14.
אריומיים

אַרְיוֹמִיִּים (שם מדעי: Ariommatidae) היא משפחת דגי גרם מסדרת הדקראים הקרובים לכפחניים ובתוכה סוג יחיד - אַרְיוֹמָה (Ariomma) בו 9 מינים. דגים אלה חיים במים עמוקים לאורך המדף היבשתי בכל האוקיינוסים, בדרך כלל הרחק מהחופים, והם בעלי גוף כסוף עד שחור בעל קוצי סנפיר לאורך גופם וחלק אחורי המזכיר גוף של צניניות. המין אריומה קצרת-סנפיר (Ariomma brevimanum) יכול להגיע לאורך 80 סנטימטרים, אך רוב המינים מגיעים לאורך 20–30 סנטימטרים בלבד. הם בעלי ראש מוגבה ופיותיהם קטנים, והם ניזונים מיצורים החיים על הקרקעית ומדגים קטנים. חלק ממינים אלה מהווים דגי מאכל מסחריים. משפחה אריומיים (Ariommatidae) סוג אריומה (Ariomma) מין Ariomma bondi מין אריומה קצרת-סנפיר (Ariomma brevimanum) מין Ariomma dollfusi מין Ariomma helena מין אריומה ים-סופית (Ariomma indicum) מין Ariomma luridum מין Ariomma melanum מין Ariomma parini מין Ariomma regulus מדיה וקבצים בנושא אריומיים בוויקישיתוף אריומיים, באתר ITIS (באנגלית) אריומיים, באתר NCBI (באנגלית) אריומיים, באתר Animal Diversity Web (באנגלית) אריומיים, באתר האנציקלופדיה של החיים (באנגלית) אריומיים, באתר GBIF (באנגלית)
דנמרק באירוויזיון 1959

דנמרק בחרה את הנציג שלה לאירוויזיון 1959 באמצעות קדם לאומי בשם Dansk Melodi Grand Prix. התחרות נערכה ב-12 בפברואר 1959 והנחה אותה סייר וולמר-סורנסן. 2 זמרים ו-2 זמרות לקחו חלק בתחרות כאשר כל אחד מהם שר שיר אחד ומבצע דואט עם מתמודד נוסף, ובסך-הכל 6 שירים. השיר הזוכה נבחר על ידי צוות שופטים שהורכב מ-4 אנשים, ורק שלושת המקומות הראשונים הוכרזו.
שווייץ באירוויזיון 1957

שווייץ באירוויזיון 1957 השתתפה עם השיר "L'enfant que j'étais" שאותה ביצעה ליס אסיה. השיר סיים במקום ה-8 עם 5 נקודות. לקראת אירוויזיון 1957 שווייץ המשיכה באותו הפורמט מהשנה הקודמת ובחרה את המועמד שלה לאירוויזיון באמצעות תחרות קדם עם מספר משתתפים. המבצעים שהתחרו על הזכות לייצג את שווייץ באירוויזיון הם ליס אסיה (זוכת האירוויזיון הראשון), ג'ו רולנד (שהשתתף גם בתחרות הקדם של 1956) וג'יאני פררסי. התחרות נערכה ב-11 בפברואר 1957.
הממלכה המאוחדת באירוויזיון 1957

בריטניה ערכה עבור אירוויזיון 1957 תחרות קדם רבת משתתפים שנערכה בארבעה שלבים - 3 חצאי גמר והגמר עצמו. את התחרויות הנחה דייוויד ג'ייקובס. בשני חצאי הגמר הראשונים התמודדו 7 מבצעים שונים בכל אחד, כאשר כל אחד מהם מבצע שיר אחד. בחצי הגמר השלישי השתתפו 5 זמרים שביצעו שיר אחד כל אחד. מכל חצי גמר נבחרו 2 שירים שהתמודדו אחד מול השני בערב הגמר. בערב הגמר כל שיר הוצג פעמים על ידי שני זמרים שונים. המבצע הראשון ששר את השיר היה המבצע ששר אותו כבר בחצי הגמר (מלבד השיר "Once"), והמבצע השני היה מבצע שעוד לא השתתף בתחרות. בסוף תחרות הגמר, צוות שיפוט בחר את השיר הטוב ביותר כאשר המבצע שיישלח לאירוויזיון נבחר באמצעות ועדה פנימית. הזמרת פטרישיה ברדין נבחרה לייצג את בריטניה באירוויזיון 1957 עם השיר "All". רוב השמות של השירים שהתחרו בתחרות הקדם אינם ידועים כיום, כמו גם התוצאות. הגמר (12 בפברואר 1957)
יצחק רביץ

יצחק רביץ (נולד ב-25 ביולי 1973, ה'תשל"ג) הוא פוליטיקאי ואיש ציבור חרדי ישראלי, ראש המועצה המקומית קריית יערים. היה בעבר סגן ראש עיריית ביתר עילית. רביץ נולד בירושלים לאביגיל ואברהם רביץ, למד בישיבה קטנה של עטרת ישראל, ולאחר מכן בישיבת חברון. לאחר נישואיו התגורר תקופה קצרה ברובע היהודי בעיר העתיקה בירושלים, עד מעברו לביתר עילית. בביתר עילית, הקים ישיבה וכולל בחצר ביתו, שם למד. פתח בעיר מספר מוסדות ציבוריים, וניהל רשת כוללים. לשם השגת מימון חלק את מקום מגוריו תקופה בין ביתר עילית לארצות הברית. היה מעורב בניהול הכספי של ישיבת חברון וממקימי קרן 'ועד הבוגרים' בישיבה שמטרתה לגייס תרומות מבוגרי הישיבה. ושימש כראש תחום החרדים בג'וינט במקביל לעבודה בקרן וולפסון. ב-2001 נבחר לכהן כחבר כחבר עירית ביתר מטעם דגל התורה. באוגוסט 2013, בהתמודדות על המקום הראשון במסגרת בחירות פנימיות לרשימת הסיעה בעיר, ניצח רביץ את יוסף שטרית בסיבוב השני שהתקיים בין שני המועמדים ונבחר ליו"ר סיעת דגל התורה בעיר. בשנת 2013 הודיע רביץ כי אם ראש עיריית ביתר עילית מאיר רובינשטיין לא יתמודד, הוא יתמודד על ראשות העיר, לאחר הבחירות שמש כסגן ראש עיריית ביתר עילית. ביולי 2018 דודי זלץ, עוזרו של ח"כ יעקב אשר, גבר על רביץ בבחירות הפנימיות לרשימה. בספטמבר אותה שנה, לקראת הבחירות לרשויות המקומיות, הודיעה דגל התורה כי תריץ את יצחק רביץ כמועמד המפלגה לראשות מועצת קריית יערים. לצורך כך עבר רביץ להתגורר בקריית יערים. ראש המועצה המכהן, אברהם רוזנטל הודיע כי יתמודד למרות כן. לאחר משא ומתן בין רביץ ודגל התורה לבין רוזנטל, סוכם כי רוזנטל יהיה מועמד דגל התורה בעוד רביץ ישובץ ברשימתו של רוזנטל וימונה לסגנו, ולאחר שנה רוזנטל יפרוש ורביץ יתמודד לראשות המועצה. בעקבות כך הוגשה רק רשימה אחת למועצה ומועמד אחד לראשות ולא התקיימו בחירות ביישוב. שבוע וחצי לאחר מועד הבחירות נפטר רוזנטל באופן פתאומי מדום לב, וב־20 בנובמבר נבחר רביץ לראש המועצה הזמני, עד לבחירות שנערכו ב־8 בינואר 2019. בבחירות גבר רביץ על יעקב פלאי, מועמד עצמאי שרץ מולו, ברוב של 60.42%. בבחירות למועצת קריית יערים בפברואר 2024 התמודד רביץ כמועמד יחיד לראשות המועצה. רביץ זכה ל־63.9% מקולות המצביעים כשכ־36% מצביעים בפתק ירוק (נגד). רשימתו של רביץ, שנתמכה על ידי דגל התורה, קיבלה 4 מתוך 9 מושבים בעוד המפלגה המתחרה ש"ץ קיבלה 5. נשוי לרבקה רביץ, שכיהנה כראש הסגל בבית נשיא המדינה ראובן ריבלין, ולהם 12 ילדים. מדיה וקבצים בנושא יצחק רביץ בוויקישיתוף מוסף עיר ועיר, קו עיתונות - מוסף חג סוכות תשע"ט, עמ' 31. "העסק בשליטה": כך הצליחה קריית יערים החרדית לבלום את הקורונה, חדשות 13, 4 באפריל 2020 מהפך בביתר: יצחק רביץ ניצח בסיבוב שני ב'דגל', באתר בחדרי חרדים, 4 באוגוסט 2013 לוי אשכנזי, רביץ: אם לא רובינשטיין, אני אתמודד על ראשות העיר, באתר לדעת אבי רבינא, ‏מהפך ב'דגל התורה' בביתר עילית: פעיל התנועה הדיח את יצחק רביץ, באתר כיכר השבת, 10 ביולי 2018 אבי רבינא, ‏סופית: יצחק רביץ עבר מביתר עילית לטלז סטון, באתר כיכר השבת, 17 בספטמבר 2018 אבי רבינא, ‏הלם בטלז סטון: ראש המועצה אברהם רוזנטל הלך לעולמו, באתר כיכר השבת, 9 בנובמבר 2018 יצחק רביץ מונה לראש המועצה הזמני בטלזסטון, באתר בחדרי חרדים, 21 בנובמבר 2018 דוד גולדברג, ‏ברוב של 60%: יצחק רביץ נבחר לראשות מועצת טלז סטון, באתר JDN‏, 8 בינואר 2019 ילקוט פרסומים, חוברת 8077, ה'תשע"ט, 14 בינואר 2019, עמוד 6227 הצרות של יצחק רביץ בקרית יערים: יצליח לתפקד בלי רוב במועצה?, באתר חרדים10, 28 בפברואר 2024
בלוריתניים

בְּלוֹרִיתָנִיִּים (שם מדעי: Centrolophidae) הם משפחת דגים ימיים מקבוצת דמויי-כפחן שבסדרת הדקראים בה 7 סוגים ו-31 מינים. הם חיים בימים ממוזגים וטרופיים ברחבי כל האוקיינוסים, ושוחים בשכבה האפיפלגית, אך יכולים גם לצלול מתחת 1,500 מטרים. חלק מהמינים כמו היפרוגליף אנטארקטיקה יכולים להגיע לאורך 1.4 מטרים ולשקול עד 63 קילוגרם ובלוריתן שחור (Centrolophus niger) שמגיע לאורך של 150 סנטימטרים. גופם עגלגל, והם בעלי עיניים גדולות מאוד אך, פיות וסנפירים קטנים עם סנפירי שת גבוהים. צעירי חלק ממיני דגים החיים בצפון האוקיינוס השקט מסתובבים סביב מדוזות כדי להתגונן מטורפים, וכדי להיזון משיירי ארוחת המדוזות. דגים גדולים יותר ניזונים מדגים קטנים ומחסרי חוליות ימיים כגון סרטנאים, רכיכות, מדוזות, הידרתים, מסרקניות וסלפיים. סוג ומין יחיד בלוריתן שחור (Centrolophus niger) Hyperoglyphe - בו 6 מינים Icichthys - בו 2 מינים Psenopsis - בו 6 מינים Schedophilus - בו 8 מינים Seriolella - בו 6 מינים Tubbia - בו 2 מינים מדיה וקבצים בנושא בלוריתניים בוויקישיתוף בלוריתניים, באתר ITIS (באנגלית) בלוריתניים, באתר NCBI (באנגלית) בלוריתניים, באתר Animal Diversity Web (באנגלית) בלוריתניים, באתר האנציקלופדיה של החיים (באנגלית) בלוריתניים, באתר GBIF (באנגלית)
פתלתוליים

פתלתוליים (שם מדעי: Xenisthmidae) הם משפחה של דגי גרם מסדרת הדקראים הקרובים לקברנוניים וחיים על קרקעית הים החולית. הם חיים בימי האזור האינדו-פסיפי סביב שוניות אלמוגים. חלק מהחוקרים סוברים שמשפחה זו צריכה להיכלל תחת משפחת האלאוטריים. אלו דגים קטנים מאוד באורך של עד 3 סנטימטרים, והם בעלי גוף דקיק מוארך עם פיות גדולים ולסת תחתונה הפעורה מטה מעבר לרגיל, והם בעלי עיניים גדולות וסנפירי חזה רחבים. רבים מהם מפוספסים ומסווים עצמם על הצמחייה או האלמוגים בהם הם חיים. חלקם מגיעים עד למים רדודים מאוד ואף מגיחים לחוף. סוג ומין יחיד Allomicrodesmus dorotheae סוג ומין יחיד Gymnoxenisthmus tigrellus Paraxenisthmus סוג ומין יחיד Rotuma lewisi סוג ומין יחיד Tyson belos Xenisthmus מדיה וקבצים בנושא פתלתוליים בוויקישיתוף פתלתוליים, באתר ITIS (באנגלית) פתלתוליים, באתר NCBI (באנגלית) פתלתוליים, באתר GBIF (באנגלית)
גדלסתיים

גדלסתיים (שם מדעי: Kraemeriidae) הם משפחה של דגי גרם מסדרת הדקראים הקרובים לקברנוניים ונראים כמותם. כמה חוקרים מגדירים את מיני המשפחה כחלק ממשפחת הקברנוניים הגדולה. הם חיים רוב זמנם בהתחפרות בחולות הימיים. מינים אלו מצויים רק באזור הטרופי של האזור האינדו-פסיפי מחופי האוקיינוס ההודי עד למרכז האוקיינוס השקט. מין אחד Gobitrichinotus arnoulti אנדמי למימי מדגסקר. הם חיים בעומקים רדודים ומצויים בעיקר בשוניות אלמוגים או בחוליות בקרבת החופים. כמה מינים מצויים במים מליחים ואף במקווי מים מתוקים. לדגים אלה צורה מוארכת, והם בעלי סנפירי חזה קצרים ורחבים וסנפירי גב ושת קוצניים. לסתותיהם גדולות יחסית, ומהם קיבלו את שמם. אורכם המרבי מגיע ל-6 סנטימטרים. סוג Gobitrichinotus מין Gobitrichinotus arnoulti מין Gobitrichinotus radiocularis סוג Kraemeria מין Kraemeria bryani מין Kraemeria cunicularia מין Kraemeria galatheaensis מין Kraemeria merensis מין Kraemeria nuda מין גדלסת חולית (Kraemeria samoensis) מין Kraemeria tongaensis מדיה וקבצים בנושא גדלסתיים בוויקישיתוף גדלסתיים, באתר ITIS (באנגלית) גדלסתיים, באתר NCBI (באנגלית) גדלסתיים, באתר GBIF (באנגלית)
הבחירות לראשות עיריית מוסקבה (1996)

הבחירות לראשות העיר מוסקבה 1996 התקיימו ב-16 ביוני, בו זמנית עם הבחירות לנשיאות. בבחירות זכה בניצחון מוחץ יורי לוז'קוב. אחרי התפטרותו של גבריאיל פופוב ב-6 ביוני 1992 לראש העיר של מוסקבה נבחר, סגן ראש עיריית מוסקבה דאז יורי לוז'קוב. הניסיונות של מועצת העיר לקרוא לבחירות מוקדמות בוטלו על ידי בית המשפט. חוק הבחירות לראש העיר של מוסקבה שהחליף את תקנות 1991 אומץ על ידי הפרלמנט העירוני ב-27 בספטמבר 1995. בהתאם לחוק זה כהונתו של ראש העיר הופחתה ל-4 שנים ובהתאם לצו מיוחד של הנשיא מועד הבחירות הוכרז כ-16 יוני 1996. ניצחונו של יורי לוז'קוב בבחירות האלה לא היה מוטל בספק. בנוסף לפופולריות העצומה של ראש העיר בקרב המוסקבאים השפיע על כך גם חולשת המועמדים האחרים. היריב הוותיק לראשות העיר (שאפילו הכריז במהלך אירועי אוקטובר 1993 כ"ראש האדמיניסטרציה של מוסקבה") אלכסנדר קראסנוב, כמו גם מועמדת השמאל אולגה סרגייבה, שלא זכתה לתמיכת המפלגה הקומוניסטית. השתתפותו של ואלרי שנצב כמועמד לתפקיד סגן ראש העיר, לצד לוז'קוב אפשרה ללוז'קוב למשוך חלק משמעותי מציבור הבוחרים הקומוניסטי. מועמד מינורי נוסף בשם ולדימיר פילוננקו השתתף בבחירות, אך לא היה לו כל סיכוי בבחירות שהיוו ניצחון מוחץ ללוז'קוב. מאחר שהבחירות לראש העיר נערכו במוסקבה יחד עם הבחירות לנשיאות ומספר גדול של מצביעים הופנו לאזורים אחרים, המספר הכולל של הבוחרים משתנה מנתון לנתון. במקרה השני המספר עמד על 6,827,753 אנשים, אם סופרים את אחוז הקולות מהם, נראה שבפועל לוז'קוב קיבל את תמיכת 95% מהקולות. cfo.gov.ru/regions/MOW ria.ru/spravka https://www.kommersant.ru/doc/27888 http://tass.ru/moskva/672211 http://www.businesspravo.ru/Docum/DocumShow_DocumID_60439.html http://www.politexpert.org/author.php?id=4B1C9592EB035 http://lyubarev.narod.ru/elect/book/ch10.html#_Toc514675682 http://cfo.gov.ru/regions/MOW#_Toc414960789 ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.